Armamar

Armamar estas urbo de Portugalio, situanta en la nordo de la Distrikto Viseu, Centra regiono kaj la subregiono Douro. Ĝi havas ĉirkaŭ 1 510 loĝantojn (2021).

Ĝi estas sidejo de la municipo Armamar, kiu havas totalan areon de 117,24 km², kaj 5 678 loĝantojn (2021), subdividita en 14 fregezioj. La municipa teritorio limas norde kun Peso da Régua, nordoriente de Sabrosa, oriente de Tabuaço, sudoriente de Moimenta da Beira, sudokcidente kun Tarouca kaj okcidente kun Lamego. La teritorio estas sude de la rivero Douro kaj ĝis la montaro Serra de Leomil (sude), dum la sidejo mem estas norde de Moimenta da Beira kaj oriente de Lamego.

Historio
eta|maldekstre|280px|Preĝejo de Armamar.
Prahistorian loĝadon atestas kastrumoj kaj megalitoj troviĝantaj en la municipo. El la romia epoko estas disaj restaĵoj. 

Kvankam ĝermanoj ja loĝis en la areo, la islamanoj ne lasis multajn restaĵojn tie. La areo de Armamar estis konkerita el islamanoj inter 1058 kaj 1064, kiuj estis respektive, la jaroj de la konkeroj de Viseu kaj de Koimbro. Post la fondo de la Reĝlando Portugalio (en 1143), ekis administracia organizado, per kreado de municipoj. 

Elstaras la romanikaj preĝejoj kaj arkitekturo de la 17-a kaj 18-a jarcentoj, videbla ĉefe en la senjordomegoj. 

Folgosa havis foruon havigita de D. Sanĉo la 1-a en 1188.

En la unua duono de la 20-a jarcento la loĝantaro estis stabila kaj atingis pli ol 11 000 loĝantojn en 1950, sed poste malpliiĝis iomete pro elmigrado ĝis nunaj 7 000 loĝantoj. Aktuale la ekonomio baziĝas sur agrikulturo (fruktoj kaj vino), tiukadra industrio kaj transformado de produktoj el brutobredado.

 Submunicipoj 
Armamar havas la jenajn fregeziojn:

 Aldeias
 União de Freguesias de Arícera e Goujoim
 Armamar
 Cimbres
 Folgosa
 Fontelo
 Queimada
 Queimadela
 Santa Cruz, antaŭe Santa Cruz de Lumiares
 São Cosmado
 São Martinho das Chãs
 União de Freguesias de Santiago e São Romão
 Vacalar e São Joaninho
 União de Freguesias de Vila Seca e Santo Adrião

Vidindaĵoj
En pluraj loĝlokoj estas interesaj preĝejoj kaj kapeloj, kun gravaj pentraĵoj kaj valoraj liturgiaj juveloj; krome estas ankaŭ nobelaj domegoj ĉefe el la 18a jarcento.
 Preĝejo de Sankta Mikaelo de Armamar 
 Blazondomoj de São João de Travanca kaj Aldeias 
 Pilorioj de Aricera, Goujoim
 Ponto de Santo Adrião super la rivero Tedo 
 Kapelo de Nossa Senhora das Neves de Vila Seca

Bildoj

Referencoj

 Eksteraj ligiloj 

 Municipo Armamar
 Pelos Caminhos do Douro
 Douro Valo - Armamar
 Associação de Fruticultores de Armamar



Kategorio:Urboj de Portugalio
Kategorio:Distrikto Viseu